భార్గవి (నటి)

భార్గవి (1983 - డిసెంబర్ 16, 2008) తెలుగు చలనచిత్ర నటి. 2005లో వచ్చిన దేవదాసు చిత్రం ద్వారా తెలుగు సినిమారంగంలోకి ప్రవేశించిన భార్గవి, అష్టా చమ్మా సినిమాలో హీరోయిన్ గా నటించింది. కొన్ని ధారావాహికల్లో కూడా నటించింది.

 జననం 
భార్గవి 1983లో రాజేంద్రప్రసాద్ కోల, భానుమతి దంపతులకు గుంటూరు జిల్లా, గోరింట్ల గ్రామంలో జన్మించింది.

 సినీరంగ ప్రస్థానం 
2005లో వచ్చిన దేవదాసు చిత్రం ద్వారా తెలుగు సినిమారంగంలోకి ప్రవేశించింది. అటుతర్వాత మా ఊరి వంట, ఆట వంటి జీ తెలుగు కార్యక్రమాలతోపాటూ... అమ్మమ్మ.కాం, అమృతం వంటి ధారావాహికల్లో నటించింది. అన్నవరం, రక్ష, హాలీడేస్, అంజనీ పుత్రుడు, మిస్టర్ మేధావి, పాండురంగడు వంటి చిత్రాలతోపాటు 2008 లో వచ్చిన అష్టా చమ్మా సినిమాలో రెండవ హీరోయిన్ గా నటించింది.

 నటించిన చిత్రాలు 
 సంవత్సరం  చిత్రంపేరు  పాత్రపేరు2009 హాలీడేస్ హాసిని2009 అంజనీ పుత్రుడుకన్యక శిరోమణి తులసి2008 మిస్టర్ మేధావి షీలా2008 పాండురంగడు 2008 అష్టా చమ్మా వరలక్ష్మీ2008 రక్ష లక్ష్మీ2006 అన్నవరం సీతా2005దేవదాసు హీరో బృందం

 నటించిన సీరియళ్లు 
 సంవత్సరం  సీరియల్ పేరు  పాత్రపేరు2007అమ్మమ్మ.కాం నందు2007అమృతంఉమాదేవి (అప్పాజీ కూతురు)

 టెలివిజన్ కార్యక్రమాలు 
 ఆట (జీ తెలుగు)
 మా ఊరి వంట (జీ తెలుగు)

 మరణం 
భార్గవి 2008, డిసెంబర్ 16న హైదరాబాద్, బంజారాహిల్స్ లోని తన స్వగృహంలో తన భర్త ప్రవీణ్ చేతిలో హత్యకు గరైంది. భార్గవి చనిపోయిన తరువాత ప్రవీణ్ కూడా ఆత్మహత్య చేసుకున్నాడు.

ప్రవీణ్ (బుజీ) గత ఐదు సంవత్సరాలుగా ఒక సంగీత ఆర్కెస్ట్రా (సాయిబాబా ఆర్కెస్ట్రా) ను నడుపుతున్నారు. ప్రవీణ్ (బుజీ)కి గతంలో రెండుసార్లు (గుంటూరు మాజీ DSP కుమార్తె డాలీ, సుబ్బు చిత్రనటి స్వప్న) వివాహం జరిగింది. అతనికి ఒక కుమారుడు కూడా ఉన్నాడు.

2006, ఫిబ్రవరి 12న నెల్లూరు లోని మురళీ కృష్ణ హోటల్ లో బుజ్జి స్నేహితుల సమక్షంలో బుజ్జి భార్గవిల వివాహం జరిగిందని తెలుస్తుంది.

 మూలాలు 

వర్గం:తెలుగు సినిమా నటీమణులు
వర్గం:2008 మరణాలు
వర్గం:గుంటూరు జిల్లా సినిమా నటీమణులు
వర్గం:గుంటూరు జిల్లా టెలివిజన్ నటీమణులు